MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 189

Consiliul Local al Municipiului Craiova, întrunit în şedinţa ordinară din data de 28.04.2011;

Având în vedere raportul nr.67486/2011, întocmit de Direcţia Economico-Financiară, prin care se propune modificarea Hotărârii Consiliului Local al Municipiului Craiova nr. 436/2010 privind acordarea de facilităţi  pe mijloace de transport în comun ale Regiei Autonome de Transport Craiova, pentru anumite categorii de persoane, pe anul 2011 şi rapoartele comisiilor de specialitate ale Consiliului Local al Municipiului Craiova nr.64, 65, 66, 67 şi 68/2011; 

În conformitate cu prevederile Ordonanţei Guvernului nr.97/1999, republicată, privind garantarea furnizării serviciilor publice subvenţionate de transport rutier intern şi de transport pe căile navigabile interioare, aprobată prin Legea nr.19/2002, Ordonanţei de Urgenţă a Guvernului nr.109/2005 privind transporturile rutiere, modificată şi completată, aprobată prin Legea nr.102/2006, Legii nr.92/2007- Legea serviciilor de transport public local, modificată, Legii nr. 19/2000 privind sistemul public de pensii şi alte drepturi de asigurări sociale, modificată şi completată şi ale Legii nr. 416/2001 privind venitul minim garantat, modificată şi completată;

 
În temeiul art.36, alin.2 lit. d, coroborat cu alin.6, lit. a, pct. 1 şi 2, art.45, alin.2, lit. a  şi art.61 alin.2 din Legea nr.215/2001, republicată, privind administraţia publică locală;
     HOTĂRĂŞTE:
Art.1. Se aprobă modificarea art. 1 al Hotărârii Consiliului Local al Municipiului Craiova nr. 436/2010 care va avea următorul conţinut:

“Se aprobă acordarea de facilităţi  pe mijloace de transport în comun ale Regiei Autonome de Transport Craiova, pentru anumite categorii de persoane, astfel:

a) subvenţionarea cu 80% din preţul abonamentelor pentru orice tip de abonament pentru persoanele pensionate care au domiciliul în municipiul Craiova şi care au un venit net din pensie de până la 800 lei/lună;

b) subvenţionarea cu 50% din preţul abonementelor, pentru orice tip de abonament, pentru persoanele pensionate care au domiciliul în municipiul Craiova şi care au un venit net din pensie de peste 800 lei/lună;

c) subvenţionarea cu 25% din preţul abonamentelor pe o singura linie, pentru studenţii care frecventează prin cursuri de zi instituţiile de învăţământ autorizate din municipiul Craiova;

d) subvenţionarea cu 50% din preţul abonamentelor pe o singura linie pentru elevii care frecventează prin cursuri de zi instituţiile de învăţământ autorizate din municipiul Craiova.”

Art.2.  Prezenta hotărâre intră în vigoare începând cu  data de 01.05.2011.
    Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico - Financiară şi Regia Autonomă de Transport Craiova vor aduce la îndeplinire prevederile prezentei hotărâri.

